ลาสโล เตอเกช

ลาสโล เตอเกช (, ; เกิด 1 เมษายน 1952) เป็นนักการเมืองและนักบวชชาติพันธุ์ฮังการีจากประเทศโรมาเนีย ในฐานะนักการเมือง เขาดำรงตำแหน่งสมาชิกรัฐสภายุโรประหว่างปี 2007–2019 และรองประธานรัฐสภายุโรประหว่างปี 2010–2012 ในฐานะบาทหลวง เขาดำรงตำแหน่งมุขนายกแห่งสังฆมณฑลปฏิรูปกิรายฮาโกแม็ลเลกในสังกัดคริสตจักรปฏิรูปในโรมาเนีย

เตอเกชเป็นอดีตประธานกิตติมศักดิ์ของพันธมิตรประชาธิปไตยชาวฮังการีในโรมาเนีย และในปัจจุบันเป็นประธานสภาแห่งชาติฮังการีแห่งทรานซิลเวเนียซึ่งเป็นองค์การภาคประชาชนสำหรับชาวฮังการีในทรานซิลเวเนีย รวมถึงยังเป็นสมาชิกของกลุ่มปรองดองประวัติศาสตร์ยุโรป มีความสัมพันธ์ใกล้ชิด (แต่ไม่ได้เป็นสมาชิก) กับพรรคประชาชนฮังการีแห่งทรานซิลเวเนีย และร่วมสนับสนุนมติรัฐสภายุโรป ลงวันที่ 2 เมษายน 2009 ว่าด้วยมโนธรรมยุโรปกับระบบรวบอำนาจเบ็ดเสร็จ

ในสมัยโรมาเนียภายใต้ปกครองของผู้เผด็จการนิโคไล เชาเชสกู เตอเกชเป็นหนึ่งในผู้วิจารณ์คนสำคัญของระบอบเชาเชสกู ขณะยังเป็นบาทหลวงอยู่ในเดฌ เขามีส่วนร่วมในการจัดทำวารสารใต้ดินภาษาฮังการี แอ็ลแล็มโปนโตก ("มุมมองปะทะมุมมอง"; 1981–1982) เขาอยู่ในรายชื่อเฝ้าระวังของตำรวจลับและถูกสั่งย้ายให้ไปอยู่ที่หมู่บ้านซึมเปตรูเดกึมปีเยในชนบท แต่เขาไม่ยอมรับคำสั่งนี้และย้ายมาอาศัยในบ้านของบิดามารดาในกลุฌ-นาปอกาแทนเป็นเวลาสองปี ในปี 1989 ศาลออกคำสั่งเนรเทศเขาในวันที่ 20 ตุลาคม หลังการต่อรองและความพยายามยื่นอุทธรณ์ เขาถูกเลื่อนวันที่เนรเทศไปเป็น 15 ธันวาคม เมื่อเข้าใกล้วันนั้น บรรดาฆราวาสลูกวัดของเตอเกชได้ออกมารวมตัวกันหน้าที่พักของเขา และในวันที่ 15 ธันวาคม ได้มีกลุ่มคนจำนวนมากรวมตัวกันเป็นโซ่มนุษย์รอบที่พักของเขา ทำให้ตำรวจไม่สามารถเข้าไปได้ เขาได้ออกมาร้องขอให้ฝูงชนสลายตัว แต่ฝูงชนไม่ยอม ในขณะที่ภรรยาของเขาซึ่งตั้งครรภ์อยู่ได้ล้มป่วยลง และถึงแม้แพทย์จะเข้ามาแนะนำให้พาเธอไปโรงพยาบาล เธอก็ปฏิเสธ ภายหลัง นายกเทศมนตรีได้เดินทางเดินทางมาประกาศแก่ฝูงชนว่าคำสั่งเนรเทศของบาทหลวงได้ถูกยกเลิกไปแล้ว กระนั้นฝูงชนไม่ปักใจเชื่อและเรียกร้องให้แสดงเอกสารเป็นลายลักษณ์อักษร แต่นายกเทศมนตรีไม่สามารถนำมาแสดงได้ตามคำขอ จากการรวมตัวหน้าที่พักได้ขยายใหญ่เป็นการประท้วง กระทั่งในวันที่ 17 ธันวาคม กองทัพได้เริ่มยิงกระสุนจริงใส่ฝูงชน เป็นผลให้มีผู้เสียชีวิตจำนวนหนึ่ง การประท้วงดำเนินไปในตีมีชออาราและกลายมาเป็นหนึ่งในเหตุการณ์สำคัญต่อการสิ้นสุดของระบอบเผด็จการของนิโคไล เชาเชสกู ในที่สุด

อ้างอิง

บรรณานุกรม
Deletant, Dennis, Romania under communist rule (1999). Center for Romanian Studies in cooperation with the Civic Academy Foundation (Iași, Romania; Portland, Oregon), .
 Szoczi, Arpad, "Timișoara – The Real Story Behind the Romanian Revolution – 25th Anniversary Edition" (2015). iUniverse, Bloomington, Indiana, .
 Colson, Charles, and Ellen Vaughn, Being the Body: a new call for the Church to be light in the darkness (2003).  W Publishing Group, Nashville, Tennessee, .
  Alex Mihai Stoenescu, Istoria loviturilor de stat din Romania. Vol. 4, part 1 ("The History of Romanian Coups d'État"). Rao publishing house, Bucharest, 2004. An entire chapter is devoted to Tőkés, his background and the December 1989 events.
  Marius Mioc, "Revoluția fără mistere: Începutul revoluției române: cazul Laszlo Tokes" ("A revolution without mysteries: the beginning of the Romanian Revolution: the case of Laszlo Tokes")
  List of people killed in Timișoara during Romanian Revolution, published by Marius Mioc in "Revoluția din Timișoara și falsificatorii istoriei". Editura Sedona, Timișoara 1999
 Pinstripes and Reds: An American Ambassador Caught Between the State Department & the Romanian Communists, 1981–1985 Washington, D.C.: Selous Foundation Press, 1987.

แหล่งข้อมูลอื่น

Personal site
European Parliament profile

นักการเมืองฮังการี
นักการเมืองโรมาเนีย
บุคคลจากกลุฌ-นาปอกา
มุขนายกชาวฮังการี
มุขนายกชาวโรมาเนีย
สมาชิกรัฐสภายุโรป